CELEX: 32013R0497
Language: el
Date: 2013-05-29 00:00:00
Title: Κανονισμός (ΕΕ) αριθ. 497/2013 της Επιτροπής, της 29ης Μαΐου 2013 , για την τροποποίηση και τη διόρθωση του κανονισμού (ΕΕ) αριθ. 231/2012 σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

30.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 143/20
            
         ΚΑΝΟΝΙΣΜΌΣ (ΕΕ) αριθ. 497/2013 ΤΗΣ ΕΠΙΤΡΟΠΉΣ
   της 29ης Μαΐου 2013
   για την τροποποίηση και τη διόρθωση του κανονισμού (ΕΕ) αριθ. 231/2012 σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 14,
   Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 231/2012 της Επιτροπής (3) θεσπίζει προδιαγραφές για τα πρόσθετα τροφίμων που περιλαμβάνονται στα παραρτήματα II και III του κανονισμού (ΕΚ) αριθ. 1333/2008.
            
         
               (2)
            
            
               Οι προδιαγραφές αυτές μπορούν να επικαιροποιηθούν σύμφωνα με την ενιαία διαδικασία που προβλέπεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε με πρωτοβουλία της Επιτροπής είτε έπειτα από σχετική αίτηση.
            
         
               (3)
            
            
               Κατά την επικαιροποίηση των προδιαγραφών αυτών, είναι αναγκαίο να λαμβάνονται υπόψη οι προδιαγραφές και οι αναλυτικές τεχνικές που προβλέπονται στον Codex Alimentarius όσον αφορά τα πρόσθετα τροφίμων και οι οποίες έχουν εκπονηθεί από την κοινή επιτροπή εμπειρογνωμόνων των FAO/ΠΟΥ για τα πρόσθετα τροφίμων.
            
         
               (4)
            
            
               Ο κανονισμός (EE) αριθ. 231/2012 έχει λάθη στις προδιαγραφές για το όξινο θειώδες νάτριο (E 222), το γαλακτικό νάτριο (E 325) και τα φωσφατίδια του αμμωνίου (E 442). Τα λάθη αυτά θα πρέπει να διορθωθούν.
            
         
               (5)
            
            
               Ο κανονισμός (ΕΕ) αριθ. 380/2012 της Επιτροπής, της 3ης Μαΐου 2012, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τους όρους χρήσης και τα επίπεδα χρήσης των προσθέτων τροφίμων που περιέχουν αργίλιο (4) διαγράφει τα πρόσθετα τροφίμων πυριτικό αργιλιασβέστιο (E 556) και πυριτικό αργίλιο (καολίνης) (E 559) από τον κατάλογο του παραρτήματος II του κανονισμού (ΕΚ) αριθ. 1333/2008 από την 1η Φεβρουαρίου 2014. Κατά συνέπεια, οι προδιαγραφές για τα εν λόγω πρόσθετα τροφίμων θα πρέπει επίσης να διαγραφούν.
            
         
               (6)
            
            
               Ο κανονισμός (EE) αριθ. 231/2012 έχει δύο λάθη στους αριθμούς Einecs (5) που αφορούν το γουανιλικό νάτριο (E 627) και το γουανιλικό κάλιο (E 628). Τα λάθη αυτά θα πρέπει να διορθωθούν.
            
         
               (7)
            
            
               Ως εκ τούτου, ο κανονισμός (ΕΕ) αριθ. 231/2012 θα πρέπει να τροποποιηθεί και να διορθωθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ενώ ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ’ αυτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 231/2012 τροποποιείται και διορθώνεται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Μαΐου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 354 της 31.12.2008, σ. 16.
   
      (2)  ΕΕ L 354 της 31.12.2008, σ. 1.
   
      (3)  ΕΕ L 83 της 22.3.2012, σ. 1.
   
      (4)  ΕΕ L 119 της 4.5.2012, σ. 14.
   
      (5)  European Inventory of Existing Commercial chemical Substances (Einecs) (ευρωπαϊκός κατάλογος των χημικών ουσιών που κυκλοφορούν στο εμπόριο).
   
      ΠΑΡΑΡΤΗΜΑ
      Το παράρτημα του κανονισμού (ΕΕ) αριθ. 231/2012 τροποποιείται και διορθώνεται ως εξής:
      
                  1.
               
               
                  Η καταχώριση για το E 222 όξινο θειώδες νάτριο τροποποιείται ως εξής:
                  
                              α)
                           
                           
                              [η διόρθωση αυτή δεν αφορά το ελληνικό κείμενο του κανονισμού]·
                           
                        
                              β)
                           
                           
                              η προδιαγραφή για την καθαρότητα του σιδήρου αντικαθίσταται από το ακόλουθο κείμενο:
                              
                                          «Σίδηρος
                                       
                                       
                                          10 mg/kg κατ’ ανώτατο όριο επί της περιεκτικότητας σε SO2».
                                       
                                    
                        
            
                  2.
               
               
                  Στην καταχώριση για το E 325 γαλακτικό νάτριο, η προδιαγραφή για τη δοκιμή ταυτοποίησης καλίου αντικαθίσταται από το ακόλουθο κείμενο:
                  
                              «Δοκιμή νατρίου
                           
                           
                              Δοκιμή θετική».
                           
                        
            
                  3.
               
               
                  Στην καταχώριση για το E 442 φωσφατίδια του αμμωνίου, η προδιαγραφή όσον αφορά την περιγραφή αντικαθίσταται από το ακόλουθο κείμενο:
                  
                              «Περιγραφή
                              
                           
                           
                              Ημιστερεό λιπαρής υφής έως ελαιώδες υγρό».
                           
                        
            
                  4.
               
               
                  Στην καταχώριση για το E 556 πυριτικό αργιλιασβέστιο, η επικεφαλίδα αντικαθίσταται από το ακόλουθο κείμενο:
                  «Ε 556 ΠΥΡΙΤΙΚΟ ΑΡΓΙΛΙΑΣΒΕΣΤΙΟ
                      (1)
                  
               
            
                  5.
               
               
                  Στην καταχώριση για το E 559 πυριτικό αργίλιο (καολίνης), η επικεφαλίδα αντικαθίσταται από το ακόλουθο κείμενο:
                  «E 559 ΠΥΡΙΤΙΚΟ ΑΡΓΙΛΙΟ (ΚΑΟΛΙΝΗΣ)
                      (2)
                  
               
            
                  6.
               
               
                  Στην καταχώριση για το E 627 γουανιλικό νάτριο, ο αριθμός Einecs στον ορισμό αντικαθίσταται από το ακόλουθο κείμενο:
                  
                              «Αριθ. Einecs
                           
                           
                              226-914-1».
                           
                        
            
                  7.
               
               
                  Στην καταχώριση για το E 628 γουανιλικό κάλιο, ο αριθμός Einecs στον ορισμό αντικαθίσταται από το ακόλουθο κείμενο:
                  
                              «Αριθ. Einecs
                           
                           
                              221-849-5».
                           
                        
            
         (1)  Περίοδος εφαρμογής: έως τις 31 Ιανουαρίου 2014.».
      
         (2)  Περίοδος εφαρμογής: έως τις 31 Ιανουαρίου 2014.».